Image copyright AFP

पिछले कुछ महीनों से भारत और चीन के बीच चल रहे डोकलाम विवाद को हल करने की दिशा में एक अहम सहमति बनी है.

भारतीय विदेश मंत्रालय के मुताबिक़ दोनों देश डोकलाम से सेना हटाने को तैयार हो गए हैं.

पिछले तीन महीनों से दोनों देशों के बीच गतिरोध बना हुआ था. चीन ने तो युद्ध की चेतावनी भी दे दी थी. ऐसे में यह समझौता काफ़ी महत्वपूर्ण है.

इस समझौते को लेकर भारतीय विदेश मंत्रालय ने एक बयान जारी कर बताया, "हाल के हफ्तों में डोकलाम को लेकर भारत और चीन ने कूटनीतिक बातचीत जारी रखी है.

डोकलाम से सेना हटाने को तैयार भारत और चीन

बयान में कहा गया है, ''इस बातचीत में हमने एक दूसरे की चिंताओं और हितों पर बात की. इस आधार पर डोकलाम पर जारी विवाद को लेकर हमने सीमा पर सेना हटाने का फैसला किया है और इस पर कार्रवाई शुरू हो गई है."

चीन के विदेश मंत्रालय ने इस पर प्रतिक्रिया जताते हुए कहा है, "भारत सीमा पार करने अपने सैनिकों और मशीनों को हटाएगा और चीन ऐतिहासिक सीमा समझौते के तहत अपने संप्रभु अधिकारों का इस्तेमाल करता रहेगा."

भारत-चीन विवाद: डोकलाम मामले में कौन जीता, कौन हारा?

ज़्यादातर लोग इसे भारत की कूटनीतिक जीत के रूप में देख रहे हैं

इस समझौते पर अपनी प्रतिक्रिया देते हुए विंदु दारा सिंह ने ट्वीट करके खुशी जताई है. उन्होंने लिखा है ' मैं भारत और चीन के इस फ़ैसले से बहुत खुश हूं. हमें स्कूल में भी सिखाया जाता है कि पड़ोसियों को शांति बनाकर रखनी चाहिए.'

Image copyright Twitter

वहीं लिज़ा रे लिखती हैं कि सूत्रों के हवाले से पता चला है कि राहुल गांधी नॉर्वे नहीं बल्कि चीन के सीक्रेट मिशन पर थे. उन्होंने ही चीन को पीछे हटने के लिए मजबूर किया.

Image copyright Twitter

वहीं विकास इसे नमो नीति से जोड़कर देखते हैं. उन्होंने लिखा है कि चीन का ये कदम दुनियाभर के नेताओं के लिए एक सबक है.

Image copyright Twitter

राजीव कुमार झा ने कहा यह देश के लिए एक बहुत बड़ी कूटनीतिक जीत है. बधाई...

Image copyright Twitter

नबनीत लिखते हैं कि यह भारत की कूटनीतिक जीत है. निशांत ने भी इसे डोकलाम में भारत की बड़ी जीत बताया है. साथ ही उन्होंने दोनों देशों को शांति के लिए भी बधाई दी है.

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)